
REPUBLIKA HRVATSKA						      
TRGOVAČKI SUD U SPLITU
Split, Sukoišanska 6						
U   I M E   R E P U B L I K E    H R V A T S K E
R J E Š E N J E
	Trgovački sud u Splitu, po sutkinji Ani Golub Gruić, kao stečajnoj sutkinji, povodom zahtjeva predlagatelja FINA – Regionalni centar Split, za provedbu skraćenog stečajnog postupka nad dužnikom SHOOTER j.d.o.o., OIB: 55180214499, Split, Odeska 3, dana 18. siječnja 2017. godine
r i j e š i o    j e
Odbacuje se zahtjev za provedbu skraćenog stečajnog postupka nad dužnikom SHOOTER j.d.o.o., OIB: 55180214499, Split, Odeska 3.
		Obrazloženje
Dana 6. lipnja 2016. godine kod ovog suda zaprimljen je zahtjev Financijske agencije, Regionalnog centra Split, za provedbu skraćenog stečajnog postupka nad dužnikom SHOOTER j.d.o.o., OIB: 55180214499, Split, Odeska 3. U zahtjevu se navodi da dužnik na dan 2. lipnja 2016. godine u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 9.895,29 kn, da nema zaposlenih te da ima otvoren račun kod Erste & Steiermarkische bank d.d.
	Dopisom ovog suda od 7. studenog 2016. godine od Financijske agencije, Regionalnog centra Split, zatražena je dostava potvrde za dužnika u smislu odredbe čl. 6. st. 4. Stečajnog zakona („Narodne novine“ 71/15; dalje SZ).
	Dana 16. studenog 2016. godine zaprimljena je potvrda Financijske agencije o neizvršenim osnovama za plaćanje iz koje proizlazi da dužnik na dan 11. studenog 2016. godine u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 0 dana.
Kako je dužnik do odluke o zahtjevu predlagatelja za provedbom skraćenog stečajnog postupka postao sposoban za plaćanje, to u smislu odredbi čl. 5. i 428. SZ-a nema uvjeta za provođenje stečajnog postupka.
Slijedom navedenog, odlučeno je kao u izreci ovog rješenja.
U Splitu, 18. siječnja 2017. godine
SUTKINJA
ANA GOLUB GRUIĆ


POUKA O PRAVNOM LIJEKU: 
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 


DNA:
- predlagatelju – FINA-i, Regionalni centar Split
- mrežna stranica e-Oglasna ploča sudova 
- u spis

